konserveringsmiddel
Et konserveringsmiddel er et tilsætningsstof til fødevarer, hudplejemidler og kosmetik, der hæmmer eller dræber mikroorganismer. Herved forlænges produkternes holdbarhed, og sygdomsfremkaldende bakteriers vækst forhindres.
For mange traditionelle fødevarer anvendes konserveringsmidler rutinemæssigt for at beskytte mod fordærv og forlænge holdbarheden og for at øge fødevaresikkerheden.
Frugt beskyttes ofte mod fordærv med specielle konserveringsmidler, der påføres frugtens overflade.
Normalt anvendes konserveringsmidler ikke i økologiske produkter eller til økologisk dyrket frugt.